Drie in Pinetown, KZN geskiet | Maroela Media
Drie in Pinetown, KZN geskiet
Drie mans is Woensdagoggend in Pinetown in KwaZulu-Natal geskiet en gewond.
Chris Botha, 'n woordvoerder van Netcare 911, het gesê die voorval het omstreeks 07:00 in Voortrekkerstraat plaasgevind. "Die rede vir die skietery is nog onbekend en word deur die polisie ondersoek," het Botha gesê. Hy het gesê die slagoffers is op die toneel behandel en na 'n nabygeleë hospitaal geneem vir verder behandeling.
Kol. Jay Naicker, 'n polisiewoordvoerder, het aan Maroela Media gesê inligting is nog skaars, en dat die polisie teen 09:30 nog op die toneel was om die voorval te ondersoek. "Ons sal in 'n later stadium meer inligting kan verskaf," het Naicker gesê.